

Päästeala infotelefon 1524
Üleriigiline Päästeala infotelefon 1524 alustas tööd 1. jaanuaril 2007.a. Infotelefoni peamiseks eesmärgiks on päästeala puudutava informatsiooni vahendamine elanikkonnale.
MILLAL HELISTADA NUMBRIL 1524?
Päästeala infotelefoni 1524 päringutele vastab klienditeenindaja kas eesti või vene keeles. Telefoniteenus töötab üleriigiliselt ja ööpäevaringselt neljakohalisel lühinumbril 1524. Numbrit saab valida nii mobiil- kui lauatelefonilt.
Päästeala infotelefonile 1524 mobiiltelefonilt helistades tuleb tasuda kõne eest kõneteenusnumbrile helistamise tavahind (0,23 EURO senti või 3.56 EEK minut), lauatelefonilt helistades tuleb tasuda vastava operaatori teenuspaketi põhine hind.
KLIENDITEENINDAJA:
Päästeala infotelefoni klienditeenindaja lähtub oma töös heast klienditeenindustavast ja põhimõttest, et iga klient peab oma probleemile lahenduse saama.
PÄÄSTEALA INFOTELEFONILE 1524 TULNUD PÄRINGUD JA KÕNELIIKLUS
2011.a edastati Päästeala infotelefonile 1524 kokku 42 528 päringut või lahendamist vajavat probleemi. Ka 2011.a jätkas päringute ja probleemide hulk kasvamist - kasv 13 % võrra eelmise aastaga võrreldes. Seejuures moodustas ATeS objektide teated 80% kogu 1524-le laekunud teadete hulgast.
2010.a edastati Päästeala infotelefonile 1524 kokku 37 573 päringut või probleemi. Aastaga kasvas päringute või proleemide hulk 8,4%, neist 78,61% oli seotud ATeS-iga liitunud objektidega.
Aasta-aastalt suureneb automaatse tulekahju- signalisatsioonisüsteemiga (ATeS) liitunud objektide hulk ja seega ka ATeS-iga liitunud objektidelt saabuvate teadete hulk. 2011.a saabus Päästeala infotelefonile kokku 34213 teadet ATeS-iga liitunud objektidelt. Teadete hulk kasvas aastaga 16%. Samal ajal kasvas ka liitunud objektide hulk. Kui 2010.a oli süsteemiga liitunud 1005 objekti, siis 2011.a lõpuks oli objektide arv 1147. 2010.a saabus Päästeala infotelefonile 1524 kokku 29 536 teadet ATeS-iga liitunud objektidelt. Analoogsete teadete hulk suurenes aastaga 29,5% võrra.
Lisaks ATeS-iga liitunud objektidelt tulnud teadete arvu suurenemisele jääb 2010.a meenutama kevadel okste põletamise, lõkete tegemise ja kulupõletamisega seotud infopäringud. Suvel sooviti nõu lõkete tegemise ja grillimise reeglite kohta ning sügisel tunti huvi uue päästeseaduse nõudete vastu.Päästeala infotelefonis teenindatud kõnede ja päringute koguarv jätkas kasvamist ka 2009.a. Võrreldes 2008.a kasvas päringute koguarv 2009.aastal 37%, mil registreeriti 34657 probleemi ja kõnede koguarv 21%, jõudes 36851 kõneni. Kahe aasta võrdluses on päringute koguarv kolmekordistunud ja kõnede hulk suurenenud üle kahe korra.
2009.a jääb iseloomustama kõned ja päringud, mis olid seotud kohustusega paigaldada suitsuandur igasse elamusse, erinevate ennetuskampaaniate ja Narva linna tasuta suitsuanduri paigaldamise kampaaniaga. Näiteks Narvas tasuta suitsuanduri paigaldamise kampaania teavituse kõrghetk oli märtsi esimesel nädalal ja nimetatud nädala töökoormus moodustas kogu tööaastast ca 5%. Varasematel aastatel ei ole ennetuskampaaniad nii tõsiselt ja kiiresti töökoormust suurendanud.
Päästeala infotelefoni 1524 kaudu teenindati 2008.a 25 272 päringut. Kui seda võrrelda 2007.a, siis päringute arv aastaga kahekordistus (2007.a tehti 12026 päringut). Kõnede koguarv oli 2008.a. 30 498 ning analoogselt päringutega kahekordistus aastaga ka kõnede hulk (2007.a. kõnede koguarv oli 16 383).
Päästeala infotelefonile 1524 tulnud päringud 2013
1524-le registreeritud probleemid aastate lõikes kuude kaupa seisuga 31.12.2012.a.
1524-le registreeritud probleemid seisuga 31.12.2012.a.
1524-le registreeritud probleemid aastate lõikes kuude kaupa seisuga 31.12.2011.a.
1524-le registreeritud probleemid seisuga 31.12.2011.a.
Päästeala infotelefoni kõneliiklus 2008.a, 2009.a, 2010.a ja 2011.a.
Päästeala infotelefoni päringud 2008.a. Päästeala infotelefoni päringud 2009.a.
Päästeala infotelefoni päringud 2010.a ja 2011.a.
1524-le registreeritud probleemid 2008.a ja 2009.a.
telefonil +372 333 9505